Document ID: /roh_data/filtered/fineweb-2-filterrobots_roh.jsonl.gz/11064

Dus apiculturs versads explitgan tge che curra e passa en in avieuler durant in onn e tge ch’els interprendan per optimar il retgav da lur pievels d’avieuls. Areguard l’impurtanza e la funcziun da la regina vegn descrit l’emprim ses allevament natiral e silsuenter la tratga artifiziala. Era “l’emigraziun” da pievels d’avieuls a la tschertga d’in nov avieuler e la pussaivladad per l’apicultur da pigliar e domestitgar els vegnan illustradas.
Redacziun: Reto Manatschal, Mario Conradin
Radioscola 2-4-1975
Numer d’archiv: 2157